Empire State Building

S **Empire State Building** isch e Wolkechratzer im Nöi Yorker Stadtdäil Manhattan. Er het e strukturelli Hööchi vo 381 Meter – bis zum Antennespitz öbbe 443 Meter – und isch vo 1930 bis 1931 in ere ungwöönlig churze Bauzit baut worde. S Geböid isch nit nume s höggste Geböid z Nöi York gsi, sondern bis 1972 au s höggste Geböid uf dr ganze Wält.

S Empire State Building befindet sich am südlige Rand vo Midtown Manhattan an dr Fifth Avenue, zwüsche dr 33. und 34. Strooss. Das isch öbbe in dr Middi vo dr Insle Manhattan, wo vom Hudson River und East River umflosse wird. Si Adrässe isch *350 Fifth Avenue, New York, NY 10118*.

D Rüüm uf de 102&nbsp;Stöck wärde vor allem gwärblig brucht. Uf de Freiflechene im 86.&nbsp;Stock und im 102.&nbsp; befinde sich öffentligi Ussichtsblattforme, wo zu de Seenswürdigkäite vo dr Stadt ghööre, wo am mäiste Bsuecher häi. Dr Naame vom Wolkechratzer isch vom *The Empire State* abgläitet, eme Spitzname vom Staat Nöi York. Sit em Joor&nbsp;1986 ghöört s Empire State Building zu de Nazionale Dänkmööler vo de Veräinigte Staate. Bis hüte gältet s as dr „Inbegriff vom Wolkechratzer“, was vor allem drvo chunnt, ass es hüfig in de Medie, vor allem in Film daargstellt wird.

## Litratuur
* Nathan Aaseng: *Construction. Building the Impossible.* Oliver Press, Minneapolis MN 1999, ISBN 1-881508-59-5.
* Neal Bascomb: *Higher. A Historic Race to the Sky and the Making of a City.* Doubleday, New York NY u. a. 2003, ISBN 0-385-50660-0.
* Ric Burns, James Sanders, Lisa Ades: *New York- von 1609 bis heute.* Sonderausgabe. Frederking & Thaler, München 2005, ISBN 3-89405-535-9 (*Geo*).
* Benjamin Flowers: *Skyscraper. The Politics and Power of Building New York City in the Twentieth Century.* University of Pennsylvania Press, Philadelphia PA 2009, ISBN 978-0-8122-4184-6.
* Jonathan Goldman: *The Empire State Building Book.* St. Martin's Press, New York NY 1980, ISBN 0-312-24455-X.
* Theodore James, Jr.: *The Empire State Building.* Harper & Row, New York NY 1975, ISBN 0-06-012172-6.
* Mark Kingwell: *Nearest Thing to Heaven. The Empire State Building and American Dreams.* Yale University Press, New Haven CT u. a. 2006, ISBN 0-300-10622-X (*American Icons*).
* Mitchell Pacelle: *Empire. A Tale of Obsession, Betrayal, and the Battle for an American Icon.* Wiley, New York NY 2001, ISBN 0-471-40394-6.
* Dirk Stichweh: *New York Skyscrapers.* Prestel Verlag, München u. a. 2009, ISBN 978-3-7913-4054-8.
* John Tauranac: *The Empire State Building. The Making of a Landmark.* Scribner, New York NY 1995, ISBN 0-684-19678-6.
* Geraldine B. Wagner: *Thirteen Months to Go. The Creation of the Empire State Building.* Thunder Bay Press, San Diego CA 2003, ISBN 1-59223-105-5.
* Carol Willis (Hrsg.): *Building the Empire State.* W. W. Norton, New York NY u. a. 1998, ISBN 0-393-73030-1.

## Weblingg

* Offizielle Website des Empire State Buildings (englisch)
* Größenvergleich der höchsten Gebäude in New York City auf *[[SkyscraperPage|skyscraperpage.com]]*
* Sonder-Nr. der NYTimes vom 23.&nbsp;April 2006 zum Geburtstag
* ''Bau des Empire State Buildings – Wettlauf zu den Wolken'' bei Spiegel Online
* Absturz ins Empire State Building. Zickzack-Flug durch Manhattans Häuserschluchten, einestages, 29. Juli 2014

## Fuessnote